बंगाल के कपल ने 2 लाख में सौदा किया, बचे पैसों से हनीमून मनाया
पश्चिम बंगाल में एक कपल ने अपने 8 माह की बच्ची को आईफोन खरीदने के लिए बेच दिया। बच्ची को बेंचने के बाद कपल हनीमून मनाने भी गया था। आस-पास के लोगों को शक हुआ तो उन्होंने मामले की सूचना पुलिस को दी। 2 लाखWest Bengal couple sells baby to buy phone, travels across state for honeymoon
पश्चिम बंगाल में एक कपल ने अपनी 8 महीने की बच्ची को आईफोन खरीदने के लिए बेच दिया। बच्ची को बेचने के बाद कपल हनीमून मनाने भी गया। आसपास के लोगों को शक हुआ तो उन्होंने मामले की सूचना पुलिस को दी।
2 लाख रुपए में बच्ची को बेचा
पश्चिम बंगाल के नॉर्थ 24 परगना जिले के एक कपल ने अपनी 8 महीने की बच्ची को 2 लाख रुपए में बेच दिया। कपल ने इन पैसों से एक आईफोन खरीदा। बचे हुए पैसों से कपल ने समुद्र बीच पर हनीमून मनाया। आसपास के लोगों के मुताबिक, कपल जब हनीमून से वापस आया तो उनके साथ बच्ची नहीं थी। करीब एक-डेढ़ महीने तक बच्ची दिखाई नहीं दी तो लोगों को शक हुआ कि कपल ने बच्ची के साथ कुछ गलत तो नहीं किया। लोगों ने पुलिस को इस मामले की सूचना दी। पुलिस ने कपल को गिरफ्तार कर लिया है।
बच्ची को रेस्क्यू कर लिया गया है
पुलिस ने बताया कि बच्ची को रेस्क्यू कर लिया गया है। कपल ने बच्ची को एक महीने पहले ही बेच दिया था। पुलिस को मामले की जानकारी 24 जुलाई को मिली। पुलिस ने आगे बताया कि कपल की पहचान जयदेव घोष और उसकी पत्नी साथी के रूप में हुई है। कपल से जब पूछताछ की गई तो उन्होंने बच्ची को 2 लाख रुपए में एक महिला को बेचने की बात स्वीकारी। बच्ची को खरीदने वाली महिला की पहचान प्रियंका घोष के रूप में हुई है। पुलिस ने बच्ची को खरीदने वाली महिला को भी गिरफ्तार कर लिया है।
आरोपी जयदेव के पिता बोले- कहा था कि बच्ची को मामा के घर छोड़ा है
जयदेव के पिता कमई चौधरी से जब पूछताछ की गई तो उन्होंने कहा कि उनके बेटे ने उन्हें बताया था कि वह और उसकी पत्नी हनीमून के लिए बाहर जा रहे है। बच्ची को कुछ दिन उसके मामा के पास लिए भेज दिया है। जयदेव और उसकी पत्नी मेरे साथ मारपीट और गाली गलौज करते है, जिसकी शिकायत भी दर्ज कराई है।
नशे की हाला में चिल्ला रहा था, मेरी बच्ची मुझे लौटा दो
टीएमसी के पार्षद तारोक गुहा ने बताया कि जयदेव पिछली रात को नशे की हालात में था और रोते हुए चिल्ला रहा था कि मेरी बच्ची मुझे लौटा दो। मुझे कुछ भी समझ नहीं आया और मैंने उसे डांटते हुए घर जाने को कहा। अगले दिन मुझे पता चला कि उसने अपनी बच्ची को 2 लाख रुपए में बेच दिया है।
आप ये खबरें भी पढ़ सकते है....
पश्चिम बंगाल में 10 दिन और तैनात रहेंगे केंद्रीय बल:कलकत्ता हाईकोर्ट ने राज्य सरकार को दिए निर्देश, पंचायत चुनाव में हुई थी हिंसा
पश्चिम बंगाल में केंद्रीय बल अगले 10 दिन और तैनात रहेंगे। कलकत्ता हाईकोर्ट ने 24 जुलाई को यह निर्देश दिए। पंचायत चुनाव में हिंसा को देखते हुए केंद्रीय बल तैनात किए गए थे। पूरी खबर पढ़ें...
बंगाल में चोरी को लेकर 2 महिलाओं को निर्वस्त्र किया:पीड़ित आदिवासियों को रास्ते में रोककर कपड़े फाड़े
मणिपुर में 19 जुलाई को दो महिलाओं को निर्वस्त्र कर गांव में घुमाने का वीडियो वायरल हुआ था। अब ऐसी ही एक घटना पश्चिम बंगाल के मालदा में सामने आई है। यहां भीड़ ने दो महिलाओं की पिटाई की, फिर उन्हें अर्धनग्न कर दिया गया। पूरी खबर पढ़ें....